ร้านนี้เล็งไว้นานมาก พอมาเปิดสาขาเซ็นทรัลเวิล์ดถึงกับต้องพุ่งไป

ส่วนตัวเชื่อว่าหลายๆคนน่าจะเคยเห็นรูปภาพเมนูอาหารของร้านนี้ผ่านตากันบ่อยมาก เพรามีช่วงนึงที่ทำ Facebook Ad บ่อยเหลือเกิน ซึ่งมันก็ success แหละ เพราะทำให้อย่างน้อยก็เราคนนึงที่ตัดสินใจไปลองกินจริงๆจังๆซักที

เรานัดกับเพื่อนๆใจกลางสยามกันเป็นประจำ ก็เลยตัดสินใจว่า เอาวะ... ร้านนี้แหละ ทั้งคาวทั้งหวาน ดูน่ากินเชียว

ไปถึงด้วยความหิวโซของสามสาว เราสั่งแหลกเลยค่ะ เลยจะมาขอรีวิวรายเมนูตามนี้กันเลย

Spaghetti with Bacon  62°C Egg ตั้งชื่ออลังการมาก จริงๆที่เรารู้จักกันดี เรียกง่ายๆว่าไข่ออนเซ็นนั่นแหละ มันคือสปเกตตี้ผัดกับพริกแห้ง กระเทียม แองโชวี่ smoked เบคอน แล้วท็อปมาด้วยไข่ออนเซ็น รสชาติดีมากกกกกกกกกกกก เผ็ดพริก หอมกระเทียมและพริกไทย รวนถึงเบคอนอบกรอบๆ เข้มข้นตั้งแต่คำแรกที่ชิมเลย รสชาติจัดจ้าน พอทานกับไข่แดงที่ไหลเยิ้มออกมา โอ้โห ฟินจ้า ฟินมากจ้า (จานนี้สั่งซ้ำ ดีงามแค่ไหนถามใจดู)

Pork BBQ Ribs ความนุ่มกำลังดี ไม่แหยะเกิน ไม่แห้งและด้านเกินไป แต่ แต่ แต่.. รสชาติซอสที่หมักยังไม่เข้าเนื้อในของซี่โครงหมูเท่าที่ควร ตรงไหนชิ้นเนื้อหนาหน่อย ก็แอบจืดไปเลย เพราะซอสหมักมันเข้าเนื้อยังไม่มาก แต่ยังดีตรงที่จานนี้เสิร์ฟมาพร้อมซอส3รสชาติ แล้วแต่เราเลือกเลยว่าชอบรสชาติแบบไหน ชิ้นไหนรู้สึกจืด ก้จิ้มซอสรัวๆไปเลยจ้า

Duck Confit เนื้อเป็ดร่วนและนุ่ม แค่เอาช้อนไปแตะๆเขี่ยๆก็หลุดออกจากกระดูกได้ง่ายดาย เสิร์ฟทับมาบนมันบด มีไข่ออนเซ็นวางมาข้างๆจาน แล้วราดด้วยซอสรสเข้มข้นอีกทีนึง ถือว่ากินได้เพลินๆ เพหมาะกับคนที่ไม่ชอบกินรสจัดนะ ไม่งั้นเลี่ยนเหมือนกันนะจ๊ะนะจ๊ะ

มาสู่เมนูของหวานกันละ จะบอกว่าเลือกกันยากมาก เพราะเกิดการเถียงกันในหมู่เืพ่อนฝูง แต่เราใช้สิทธิขาดและอำนาจของเซียนการชิม(จนตัวเริ่มกลม) เลือกเมนูเอาตามที่โปรโมตในเฟซบุคบ่อยๆเลย คิดว่า มันต้องอร่อยแหละเว้ย เค้าเลยแนะนำ

Apple Strudle ลักษณะเป็นแป้งเนื้อพาย ที่มี texture คล้ายปอเปี๊ยะทอด จัดจานโดยการหั่นครึ่งมาเสิร์ฟเพื่อโชว์ไส้ด้านใน ที่เป็นเนื้อแอ็บเปิ้ลหั่นเต๋าและลูกเกด จานนี้ค่อนข้างเหมาะกับคนที่ชอบทานติดเปรี้ยวหน่อยๆ ตัวเราเองชอบทานหวาน เราเลยรู้สึกว่ามันเปรี้ยวเชียว ทั้งแอ็ปเปิ้ลและลูกเกด ต้องตักทานกับซอสวานิลลาด้านล่างถึงจะโอเคหน่อย

White Chocolate Cheesecake เมนูนี้แหละค่ะ สุดยอดแห่งความอลังการงานสร้าง เสิร์ฟมาบนกล่องพลาสติก ย้ำ!! กล่องพลาสติก ด้านในเป็นน้ำและน้ำแข็งแห้ง ยกมาเสิร์ฟแบบมีควันล่องลอยเสมือนใครเปิดคอนเสิร์ตกลางโต๊ะอาหาร ลูกกลมๆด้านนอกคือ White Chocolate ทำมาเป็นโดมกลมๆครอบเนื้อ cheesecake ที่อยู่ด้านใน ความแปลกคือ ไม่มี hot sauce อะไรให้ราดเพื่อให้ตัวช็อคโกแลตละลาย ก็ต้องเอาช้อนส้อมช่วยกันจิ้มให้มันแตกเสมือนปอกเปลือกไข่เพื่อลิ้มลองของภายใน ตกแต่งนอกโดมด้วยผลไม้นานาชนิด เสิร์ฟมาพร้อมไอศกรีมซอร์เบท์ลูกนึง รู้มั้ยเมนูนี้เราชอบตรงไหนสุด... วาฟเฟิลที่อยู่ข้างๆไอศกรีมนั่นแหละ อร่อยมากกกกกกกกกก !!!

